Rowers oorval egpaar in hul huis in Theesecombe | Netwerk24
Die voorval het om 23:05 plaasgevind.
Die polisie sê gaste het net die huis in Pine Village Upper Seaviewstraat verlaat toe die egpaar in hul kombuis deur vier onbekende mans gekonfronteer is.
Een man het 'n vuurwapen gehad, nog een 'n skroewedraaier en nog een 'n koevoet. Hulle het kontant en 'n kluis by die egpaar geëis.
Die 61-jarige huiseienaar se hande en voete is met 'n selfoonkoord vasgebind. Sy vrou se hande is met haar voorskoot vasgebind en haar voete ook met 'n selfoonkoord.
Van die items wat geneem is, is 'n 9 mm Heclear & Koch-pistool, kontant, hul trouringe, horlosies en diamant-oorringe. Die geskatte waarde is R145 000.
Nadat die rowers gevlug het, kon die vrou haarself bevry en hulp ontbied oor 'n gemeenskapsradio.
Die mans het toegang tot die huis deur die braai-gebied verkry en die huis op dieselfde wyse verlaat. Die egpaar is nie beseer nie.
Die polisie het handelaars in tweedehandse goedere gevra om die naaste polisiekantoor te skakel indien iemand juwele en horlosies wil verkoop. Volgens die polisie is dit 'n oortreding om gesteelde eiendom te ontvang of te koop. Oortreders sal in hegtenis geneem en aangekla word.
Mense met inligting kan speur.sers. Laeeq Weitz, ondersoekbeampte, by 071 475 1614 of die polisie in Walmer by 041 509 4006 bel. Hulle kan ook die tolvrye misdaadnommer